ของเหลวในช่องคลอด มูกเมือกใสๆ หรือตกขาว ในผู้หญิงจะมีตอนอายุเท่าไหร่ค่ะ ในเด็กๆ อายุ 1-8 ขวบจะมีไหมค่ะ
สวัสดีค่ะ ตกขาว คือ อาการที่มีเมือกเหลวไหลออกมาจากช่องคลอดของผู้หญิงโดยไม่ใช่เลือดประจำเดือน เมือกนี้ถูกขับออกจากปากมดลูกมายังช่องคลอด เพื่อสร้างความชุ่มชื้นให้บริเวณช่องคลอดและช่วยป้องกันการติดเชื้อภายในช่องคลอด โดยตกขาวปกติจะมีสีขาวหรือใส และไม่มีกลิ่นเหม็นตกขาวมักเกิดในหญิงวัยเจริญพันธุ์ ตกขาวจะใสและมีปริมาณมากในช่วงวันที่มีการตกไข่ ส่วนในช่วงที่เป็นประจำเดือน ตกขาวจะหนาและเหนียวข้น ดังนั้นในเด็กก่อนวัยเจริญพันธุ์ไม่น่าจะมีตกขาว หากเริ่มมีตกขาวหรือเริ่มมีประจำเดือนแล้ว อันนี้น่าจะผิดปกติ อาจจะเป็นการเข้าสู่วัยเจริญพันธุ์ก่อนวัยอันควรอันเกิดจากความผิดปกติของต่อมไร้ท่อ ควรไปพบแพทย์ค่ะ